MUISTIO

Vaskin kokoelmatoimijat

17.9.2018

Vaski-kirjastojen kokoelmatyöryhmän kokous

Aika maanantai 17.9.2018 klo 13 - 15

Paikka Turun kaupungin pääkirjasto, 3. kerros, iso neuvotteluhuone

Paikalla Ritva Hapuli Turku

Kaisa Hypén (pj.) Turku

Anu Lehtonen-Sonkki Kaarina

Elisa Mörsky (siht.) Uusikaupunki

Maija Suoyrjö Turku

Säde Vainio Salo

Jan-Erik Ylitalo Rusko

Poissa Arja Rytkönen Kaarina

KÄSITELTÄVÄT ASIAT

1. **Kokoelmalinjausten päivitys**

Asialistan liitteenä oli päivitetty kokoelmalinjaus ja kokoelmiin liittyvä ajankohtaiskatsaus, joihin tutustuttiin etukäteen.

Käytiin vielä kerran paperit läpi ja arvioitiin, ovatko ne valmiit lähetettäväksi työvaliokunnan ja johtoryhmän käsiteltäviksi. Todettiin, että Vaski-kirjastojen kokoelmalinjat -dokumentti, joka on asiakkaille ja päättäjille suunnattu yleislinjojen kuvaus, on valmis esiteltäväksi. Ajankohtaiskatsausta käytiin läpi ja tehtiin muokkauksia keskustelun pohjalta, sovittiin että mahdolliset loput muokkaukset tehdään viikon 38 aikana.

Linjaukset menevät työvaliokunnan (2.10.) ja johtoryhmän (9.10.) kokouksiin, jolloin niiden pitää olla valmiit viimeistään 25.9.

1. **e-aineistoasiaa**

Vaskin johtoryhmä käsitteli ensi vuoden e-aineistoja kokouksessaan 4.9. Käytiin ensi vuoden e-aineistokokoelmaa läpi tarvittavilta osin, todettiin että suurin osa e-palveluista pysyy entisellään.

1. **Kellutuksen käyttöönoton vaikutuksista Turussa**

Käytiin kellutuksen vaikutuksia pääpiirteissään läpi: käytäntöjä ja toimintatapoja kehitetään edelleen eteenpäin, kellutuksen varsinaisista vaikutuksista ei ole vielä ehditty tehdä kunnolla seurantaa.

1. **Kokoelmatyön ohjeistuksista**

Loppuunmyydyt: varausten poisto kirjastoissa, hankintatiedon ja tietueen poisto: edellisen kokouksen jälkeen on julkaistu [Vaskin ekstranetissa ohjeistus](https://vaski.wordpress.com/2018/08/30/loppuunmyydyt-tilatut-aineistot/) tähän liittyen. Ohjeistus ei ole ihan riittävän tarkka, ongelmana on että kirjastojen jotka ovat varausten noutopaikkoina pitäisi poistaa omat varauksensa, mutta tieto julkaisujen perumisesta tai loppuunmyymisestä tulee vain niille kirjastoille jotka ovat aineiston tilanneet. Sovittiin, että toimintamallia pitää vielä kehittää.

Katsottiin [Vaski ekstranetin kokoelmaohjesivua](https://vaski.wordpress.com/ohjeet/kokoelmaohjeet/) ja sovittiin sen päivittämisestä.

1. **Muut asiat**

Ei muita asioita.

1. **Seuraavan kokouksen ajankohta**

Seuraava kokous on Turun pääkirjastossa 26.11. klo 13-

1. **Kokouksen päättäminen**

Kokous päättyi klo 15.00